Document ID: /roh_data/filtered/swiss_laws_in_ROHinterleaved.jsonl.gz/31789

This text was translated from DE into Rumantsch Grischun.

Die interkantonale Behörde kann zur Erfüllung ihrer Aufgaben namentlich:a. von den Veranstalterinnen von Grossspielen und den Unternehmungen der Fabrikation und des Handels mit Spieleinrichtungen die notwendigen Auskünfte und Unterlagen verlangen;b. in den Bereichen nach Artikel 1 Absätze 2 und 3 die notwendigen Auskünfte und Unterlagen verlangen zur Klärung der Frage, ob ein Grossspiel vorliegt oder nicht;c. bei den Veranstalterinnen von Grossspielen und deren Vertriebspartnern Kontrollen durchführen;d. für die Zeit der Untersuchung vorsorgliche Massnahmen anordnen;e. von den Revisionsstellen der Veranstalterinnen von Grossspielen die dafür notwendigen Auskünfte und Unterlagen verlangen;f. Sachverständige beiziehen;g. bei Verletzungen dieses Gesetzes oder bei Vorliegen sonstiger Missstände die notwendigen Massnahmen zur Herstellung des ordnungsgemässen Zustands und zur Beseitigung der Missstände verfügen; h. bei Nichtbefolgung einer von ihr erlassenen vollstreckbaren Verfügung nach vorausgegangener Mahnung:1. die angeordnete Handlung auf Kosten der Veranstalterin von Grossspielen selber vornehmen,2. öffentlich bekannt machen, dass sich die Veranstalterin von Grossspielen der vollstreckbaren Verfügung widersetzt;i. gegen Verfügungen der ESBK nach Artikel 16 Beschwerde beim Bundesverwaltungsgericht und anschliessend beim Bundesgericht erheben;j. gegen die Entscheide der letztinstanzlichen kantonalen oder interkantonalen richterlichen Behörden in Anwendung dieses Gesetzes und seiner Ausführungserlasse Beschwerde beim Bundesgericht erheben. Die Kantone können der interkantonalen Behörde weitere Befugnisse übertragen.

Per ademplir sias incumbensas po l’autoritad interchantunala particularmain:a. pretender las infurmaziuns ed ils documents necessaris dals organisaturs da gieus da gronda extensiun e da las interpresas da fabricaziun e da commerzi cun installaziuns da gieu;b. pretender, en ils secturs tenor l’artitgel 1 alineas 2 e 3, las infurmaziuns ed ils documents necessaris per sclerir la dumonda, sch’i sa tracta d’in gieu da gronda extensiun u betg;c. far controllas tar ils organisaturs da gieus da gronda extensiun e tar lur partenaris da distribuziun;d. ordinar mesiras preventivas durant il temp da l’investigaziun;e. pretender dals posts da revisiun dals organisaturs da gieus da gronda extensiun las infurmaziuns ed ils documents necessaris per quai;f. consultar experts;g. en cas da violaziun da questa lescha u en cas ch’i dat auters abus, disponer las mesiras necessarias per far urden e per eliminar ils abus;h. en cas ch’ina disposiziun executabla decretada dad ella na vegn betg observada, suenter ch’igl è vegnì admonì:1. realisar sezza l’acziun ordinada sin donn e cust da l’organisatur da gieus da gronda extensiun,2. publitgar che l’organisatur da gieus da gronda extensiun s’oppona a la disposiziun executabla;i. far recurs cunter disposiziuns da la CFBG tenor l’artitgel 16 tar il Tribunal administrativ federal e silsuenter tar il Tribunal federal;j. far recurs cunter decisiuns da l’autoritad giudiziala chantunala u interchantunala d’ultima instanza tar il Tribunal federal applitgond questa lescha e ses decrets executivs. Ils chantuns pon surdar ulteriuras cumpetenzas a l’autoritad interchantunala.